एसोसिएशन ने विभिन्न समस्याओं के संबंध में विभागीय उदासीनता के विरोध में दस मई से शुरू किए जाने वाले आंदोलन की रूपरेखा तैयार कर ली है। 21 मई तक समस्याओं का निराकरण नहीं होने पर जिले भर के सभी चीफ फार्मासिस्ट और फार्मासिस्ट काली पट्टी बांधकर विरोध प्रदर्शन करेंगे। पंद्रह मई तक मांगे नहीं मानी गई, तो सबसे पहले 16 मई से एक घंटे तक विभागीय कार्यो का बहिष्कार किया जाएगा। साथ ही विभाग की हठधर्मिता की जनता को जानकारी दी जाएगी। इसके बावजूद समस्याओं का निराकरण नहीं किया जाता है, तो 21 मई को सभी चीफ फार्मासिस्ट और फार्मासिस्ट सीएमओ कार्यालय पर एक दिवसीय धरना प्रदर्शन करेंगे। इस पर भी समस्या का निराकरण नहीं किया जाता है, धरना स्थल पर ही बेमियादी हड़ताल की घोषणा कर दी जाएगी।